43. ΑΝΑΓΚ. ΝΟΜΟΣ υπ’ αριθ. 534 της 5/13 Σεπτ. 1968 (ΦΕΚ Α΄ 203) Περί υπαγωγής ενίων ορυκτών εις την κατηγορίαν των μεταλλευτικών και λατομικών τοιούτων. Άρθρ.1.-1.Το ορυκτόν «περλίτης» υπάγεται εφεξής εις την κατηγορίαν των λατομικών ορυκτών. 2.Καταργείται η υπ’ αριθ. 2999/8.2.1956 απόφασις του Υπουργού Βιομηχανίας, δημοσιευθείσα εις το υπ’ αριθ. 35 τεύχος Β΄ της 16.2.56 της Εφημερίδος Κυβερνήσεως δια της οποίας το ορυκτόν «περλίτης» εχαρακτηρίσθη ως μεταλλευτικόν ορυκτόν. Άρθρ.2.-1.Ατομικαί διοικητικαί πράξεις ως και συμβάσεις ή άλλαι οιασδήποτε μορφής σχέσης μεταξύ ιδιωτών έχουσαι ως αντικείμενον την έρευναν ή εκμετάλλευσιν του ορυκτού «περλίτης» νομικόν δε θεμέλιον την υπ’ αριθ. 2999/8.2.56 απόφασιν του Υπουργού Βιομηχανίας καταργούνται άνευ αποζημιώσεως παντός αντλούντος εξ αυτών οιασδήποτε μορφής δικαιώματα. 2.Δεν χωρεί και πάντως κηρύσσεται απεσβεσμένη οιαδήποτε αξίωσις κατά του Ελληνικού Δημοσίου απορρέουσα εκ του χαρακτηρισμού του ορυκτού «περλίτης» ως μεταλλευτικού και εκ της υπ’ αριθ. 2999/56 καταργουμένης αποφάσεως του Υπουργού Βιομηχανίας ή οιασδήποτε ετέρας πράξεως της Διοικήσεως προς ταύτην συνδεομένης. Άρθρ.3.-Κατ’ εξαίρεσιν προκειμένου περί περλιτοφόρων περιοχών, ανηκουσών εις το Δημόσιον, τους Δήμους και τας Κοινότητας και εφ’ ων έκτοτε τρίτοι απέκτησαν βάσει της υπ’ αριθ. 2999/1956 αποφάσεως του Υπουργού Βιομηχανίας, δικαιώματα ερέυνης ή εκμεταλλεύσεως, ήσκουν δε ταύτα κατά την 23ην Οκτ. 1967, ή μισθωτικά δικαιώματα παρ’ εχόντων το δικαίωμα ερεύνης ή εκμεταλλεύσεως, δυνάμει δε αυτών ήσκουν την έρευναν ή την εκμετάλλευσιν κατά την 23ην Οκτ. 1967, αι σχέσεις αύται διατηρούνται εν ενεργεία μη θιγόμεναι δια του άρθρ. 2 του παρόντος Νόμου. Άρθρ.4.-Οι εν τη εκμεταλλεύσει της Δημοσίας, Δημοτικής ή Κοινοτικής περλιτοφόρου εκτάσεως ευρισκόμενοι κατά την 23ην Οκτ. 1967 βάσει αδείας ερευνών ή παραχωρήσεως ή βάσει μισθωτικής συμβάσεως μετά του έχοντος τοιαύτην άδειαν, έχουν δικαίωμα προτιμήσεως έναντι παντός τρίτου δια την περαιτέρω άσκησιν της εκμεταλλεύσεως της τοιαύτης περλιτοφόρου εκτάσεως παραμένοντες εφεξής εν τη εκμεταλλεύσει επί τη βάσει μισθωτικής σχέσεως, διεπομένης υπό των διατάξεων του παρόντος. Άρθρ.5.-1.Οι κατά το προηγούμενον άρθρον εκμεταλλευταί προτιθέμενοι να παραμείνωσιν εν τη  εκμεταλλεύσει της περλιτοφόρου εκτάσεως ως μισθωταί οφείλουν, όπως εντός ανατρεπτικής προθεσμίας τριών μηνών από της δημοσιεύσεως του παρόντος, αιτήσωσι παρά των ιδιοκτητών Δημοσίου, Δήμων ή Κοινοτήτων την ελευθέραν και απ’ ευθείας εκμίσθωσιν αυτοίς των κατά τα ανωτέρω περλιτοφόρων χωρών, μη εφαρμοζομένων εν προκειμένω, των διατάξεων περί εκμισθώσεως Δημοτικών και Κοινοτικών πραγμάτων. 2.Εάν δεν ήθελε καταστή δυνατή εντός τριών μηνών από της υποβολής της κατά την παρ. 1 του παρόντος άρθρου δηλώσεως η σύναψις τοιαύτης συμβάσεως μεταξύ των ενδιαφερομένων, οι προτιθέμενοι να παραμείνωσιν ως μισθωταί εν τη εκμεταλλεύσει των περλιτοφόρων τούτων χώρων οφείλουν, εντός ανατρεπτικής προθεσμίας ενός μηνών από της παρελεύσεως ακάρπου του τριμήνου να δηλώσωσι την περί τούτου βούλησίν των δια δηλώσεώς των υποβαλλομένης εις τον ιδιοκτήτην Δημόσιον, Δήμον ή Κοινότητα και εις ην δέον να περιγράφεται η έκτασις και να καθορίζεται ο περλιτοφόρος χώρος, όστις πρέπει να είναι συνεχής και ουχί μείζων των 2.000 στρεμμάτων. 3.Δηλουμένης τοιαύτης βουλήσεως ο εκμεταλλευτής θεωρείται έκτοτε συνδεόμενος δια μισθωτικής σχέσεως μετά του ιδιοκτήτου εις ην περιλαμβάνονται ως αναγκαίοι όροι οι ακόλουθοι: α)Η μίσθωσις αφορά αείποτε εις έκτασιν συνεχή και ουχί μείζονα των 2.000 στρεμμάτων. β)Το καταβλητέον μίσθωμα ορίζεται ίσον προς το προβλεπόμενον υπό του άρθρου έκτου του Ν.Δ. 2627/1953 προσηυξημένον κατά 50% ήτοι εις 9% επί του δαπέδου και 6% FOB επί του πλοίου. γ)Το μίσθωμα καταβάλλεται μέχρι της 31ης Ιανουαρίου του επομένου από του μισθωτικού έτους. δ)Η διάρκεια της μισθώσεως καθορίζεται δεκαετής από της δημοσιεύσεως του παρόντος, δυναμένη να παραταθή επί τέσσαρας εισέτι πενταετίας εφ’ όσον ήθελε δηλώσει την περί τούτου βούλησίν του ο μισθωτής δια δηλώσεως υποβαλλομένης εις τον ιδιοκτήτην εξ τουλάχιστον μήνας προ της λήξεως αντιστοίχως της δεκαετούς και εκάστης πενταετούς περιόδου. Δια της δηλώσεως περί ανανεώσεως της μισθώσεως επί μίαν εισέτι πενταετίαν δύναται ο μισθωτής να περιορίζη την μίσθωσιν κατά χώρον. Άρθρ.6.-1.Οι κατά τα ανωτέρω μισθωταί υποχρεούνται όπως εφεξής καταβάλλωσιν εις τους ιδιοκτήτας  Δημόσιον, Δήμους  ή  Κοινότη(Αντί της σελ. 523) Σελ. 523(α) Τεύχος 528 - Σελ. 43 Μεταλλευτικός Κώδικας 13.Μ.α.43 τας ελάχιστον ετήσιον μίσθωμα ίσον προς το κατά το εδάφ. β΄ παρ. 3 του άρθρ. 5 του παρόντος Νόμου ποσοστόν το αντιστοιχούν εις παραγωγήν 10.000 τόννων περλίτου ανά χίλια στρέμματα και αναλογίαν αυτού δια κλάσμα χιλιάδος στρεμμάτων ή μισθωτικού έτους. Το κατά τα ανωτέρω ετήσιον μίσθωμα προκαταβάλλεται παρά του μισθωτού εις τον ιδιοκτήτην Δημόσιον, Δήμον ή Κοινότητα την 1ην Ιανουαρίου και την 1ην Ιουλίου εκάστου έτους. Προς το κατά τα ανωτέρω ετήσιον ελάχιστον μίσθωμα συμψηφίζεται το δια του εδαφ. β΄ της παρ. 3 του άρθρ. 5 του παρόντος Νόμου οριζόμενον μίσθωμα. Η μη εμπρόθεσμος καταβολή αμφοτέρων των μισθωμάτων συνεπάγεται την έκπτωσιν του μισθωτού. 2.Οι ιδιοκτήται Δημόσιον, Δήμοι και Κοινότητες δικαιούνται να ελέγχωσι καθ’ οιονδήποτε πρόσφορον τρόπον τας εξορυσσομένας ποσότητας περλίτου, των μισθωτών υποχρεουμένων να παρέχωσι πάντα τα αναγκαία προς τούτο στοιχεία. Άρθρ.7.-1.Επί αμφισβητήσεων αναφερομένων εις το καταβλητέον μίσθωμα, εις την έκτασιν του μισθωμένου περλιτοφόρου χώρου, εις την ποσότητα του εξορυσσομένου περλίτου ή και εις την αξίαν αυτού, αποφαίνεται οριστικώς και τελεσιδίκως το Συμβούλιον Μεταλλείων του Υπουργείου Βιομηχανίας. 2.Δια πάσαν ετέραν διαφοράν αναφυομένην μεταξύ των ιδιοκτητών Δημοσίου, Δήμων ή Κοινοτήτων και των μισθωτών αρμόδια είναι τα Δικαστήρια της περιοχής των μισθωμένων περλιτοφόρων χώρων. Άρθρ.8.-(Κατηργήθη δια της παρ. 26, του άρθρ. 189 Ν.Δ. 210/1973, κατωτ. αριθ. 49). ΄Αρθρ.9.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 